**BILJEŠKE UZ FINANCIJSKE IZVJEŠTAJE**

 **ZA RAZDOBLJE od 01.siječnja do 31. prosinca 2022. godine**

**OSNOVNA ŠKOLA BRAĆA RIBAR**

SISAK, ZAGREBAČKA ULICA 8A

44000 SISAK

ŠIFRA ŽUPANIJE: 391 – SISAČKO MOSLAVAČKA ŽUPANIJA

RKP: 11700

MATIČNI BROJ: 03313573

OIB: 01026768862

RAZINA: 31

RAZDJEL: NEMA RAZDJELA

ŠIFRA DJELATNOSTI: 8520 - OSNOVNO OBRAZOVANJE

ŽIRO RAČUN: HR7924070001839100007

Osnovna škola Braća Ribar posluje u skladu sa Zakonom o odgoju i obrazovanju u osnovnoj i srednjoj školi te Statuom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu:

**OBRAZAC: PR-RAS**

U razdoblju 1-12/2022. godine smo ostvarili:

Ukupne prihode i primitke u iznosu od…………………… 12.608.189,27 kn (X678)

Ukupne rashode i izdatke u iznosu od……………………. 12.603.293,13 kn (Y345)

Višak prihoda i primitaka preneseni …………………….. 186.491,26 kn

Višak prihoda raspoloživ u sljedećem razdoblju u iznosu od…………….. 191.387,40 kn (X006)

**6362 – Kapitalne pomoći proračunskim korisnicima iz proračuna koji im nije nadležan**

 Ostvareno manje prihoda u odnosu na prošlu godinu za 26,8%, a zbog nabave manjeg broja udžbenika za ovu školsku godinu. Naime, preporuka MZO je da se iskoristi što više udžbenika iz prijašnjih godina, a da se tek manji dio nabavlja novih udžbenika. Smatra se da bi jedan udžbenik mogao vrijediti najviše do 4 god., a poslije toga se vrši otpis.

**6381 – Tekuće pomoći temeljem prijenosa EU sredstava**

 Iz ovih sredstava vrši se isplata plaća za projekt Rukom pod ruku, te nabava namirnica u sklopu projekta Zdravi objed svima. Zbog promjene načina knjiženja EU sredstava za projekte, ove godine ostvareno je manje prihoda u odnosu na prošlu godinu.za 41,60%. Inače projekt Rukom pod ruku financira se i iz Općih prihoda i primitaka, odnosno Osnivač snosi troškove dijela plaća za ovaj projekt.

**6526 – Ostali nespomenuti rashodi**

 Ostvareno više prihoda u odnosu na prošlu godinu za 44,7% zbog povećanja cijene kuhinje i produženog boravka. Za prvih 6 mjeseci cijena kuhinje iznosila je 100,00 kn, a boravka 500,00 kn, dok je za novu školsku godinu cijena podignuta na 150,00 kn za kuhinju, a za boravak na 678,00 kn i to prema odluci osnivača.

**6711 – Prihodi iz nadležnog proračuna za financiranje rashoda poslovanja**

 Ostvareni prihodi povećani za 38,8% u odnosu na prošlu godinu iz razloga povećanja troškova zaposlenih u aktivnostima za koje je nadležan Osnivač (Grad Sisak) kao što su Produženi boravak i već spomenuti projekt Rukom pod Ruku. Obzirom da su rasle plaće u javnim službama za 6% došlo je i do povećanja plaća za zaposlene u produženom boravku koji imaju ista prava kao i zaposlenici MZO bez obzira na izvor financiranja. Osnivač je preuzeo i veći dio financiranja plaća za zaposlene u projektu Rukom pod ruku.

**6712 – Prihodi iz nadležnog proračuna za financiranje rashoda za nabavu nefinancijske imovine**

 Ostvareno manje prihoda za 50,3%. u odnosu na prethodnu godinu. U ovoj godini nabavljeno manje opreme i izvršeno manje dodatnih ulaganja na objektu u odnosu na prošlu godinu. U prethodnoj godini vršila su se obnavljanja nakon potresa što je i rezultiralo većim prihodima.

**683 – Ostali prihodi**

 Ostvaren više prihoda za 209% u odnosu na prethodnu godinu. U ovoj godini realizirano više sportskih natjecanja u odnosu na prethodnu godinu, a koja se financiraju iz prihoda raznih sportskih udruga. Sredstva se potražuju po svakom obavljenom natjecanju.

**3111 – Plaće za redovan rad**

 Porast plaća uslijed povećanja osnovice u visini od 6% odlukom Vlade RH. Porast troškova plaće u odnosu na prethodnu godinu u porastu za 8%.

**3113 – Plaće za prekovremeni rad**

 Porast plaća uslijed povećanja osnovice u visini od 6% odlukom Vlade RH. Porast prekovremenog rada u odnosu na prethodnu godinu u porastu za 46,1%. Radi čestih bolovanja dolazi do ostvarivanja prekovremenog rada .**3114 – Plaće za posebne uvijete rada**

 Porast plaća uslijed povećanja osnovice u visini od 6% odlukom Vlade RH. Porast isplate plaća za posebne uvijete rada u iznosu od 38,5%.

**3211 – Službena putovanja**

 Porast troškova službenih putovanja u odnosu na prethodnu godinu za 74,7%. Naime, u prethodnim godinama smanjen je broj školskih ekskurzija zbog covid-19 epidemije. Većina troška odnosi se na isplatu dnevnica zaposlenicima. Prema kolektivnom ugovoru svaki učitelj koji vodi djecu na ekskurziju ima pravo na isplatu pune dnevnice bez obzira da li je putovanje trajalo 8 ili 12 sati.

**3213 – Stručno usavršavanje zaposlenika**

 Razlika u odnosu na prethodnu godinu nastala isključivo porastom cijena usluga na tržištu, a radi se o povećanju od 21,5% u odnosu na prethodnu godinu.

**3214 – Ostale naknade troškova zaposlenima**

 Ovi troškovi odnose se na isplatu troškova korištenja automobila u službene svrhe i isplaćuju se domaru škole koji vrši nabavu za potrebe škole za robu koja se ne može dostaviti, odlazak na poštu te vrši prijevoz robe i osoba po nalogu ravnateljice škole. Cijena za korištenje automobila po prijeđenom km iznosila je za prvih 9 mjeseci 2,00 kn, a po novom kolektivnom ugovoru taj iznos je povećan na 3,00 kn. Zbog svega navedenog porast ovih rashoda u odnosu na prethodnu godinu iznosi 14,3%.

**3222 – Materijal i sirovine**

 Ovaj rashod odnosi se na nabavu robe za školsku prehranu, a povećanje u odnosu na prethodnu godinu iznosi 35,7%, a nastalo je isključivo porastom svih cijena namirnica na tržištu.

**3223 – Energija**

 U ovoj godini troškovi potrošnje energije su se smanjili u odnosu na prethodnu godinu za 10,5%. Razlog tome su tople zime i manja potreba za grijanjem. Bez obzira na porast cijena za energente na tržištu, škola je imala sklopljen ugovor za nabavu plina i električne energije, i cijena za nabavu je ostala ista bez obzira na porast cijena.

**3225 – Sitni inventar i auto gume**

 Ostvareno više rashoda od prethodne godine u iznosu od 115,3%, a zbog nabave sitnog inventara za školsku kuhinju.

**3227 – Službena, radna i zaštitna odjeća i obuća**

 U ovoj godini ukazala se potreba za promjenom radne i zaštitne odjeće kod administrativno tehničkog osoblja. Povećao se i broj zaposlenih u ovom području te se za iste nabavila potrebna zaštitna i radna obuća i odjeća prema Pravilniku o zaštiti na radu. Ovo je rezultiralo povećanjem rashoda za 189,8%.

**3231 – Usluge telefona, pošte i prijevoza**

 Povećanje ovih troškova u većini se odnosi na porast troškova prijevoza i to za prijevoz na školske ekskurzije. Troškove za prijevoz snose roditelji i to uplatom na blagajnu škole, a blagajnik uplaćena sredstva polaže na žiro račun osnivača. U odnosu na prethodnu godinu ovi troškovi se povećavaju za 109,7%.

**3232 – Usluge tekućeg i investicijskog održavanja**

 U odnosu na prethodnu godinu smanjeni su troškovi za usluge tekućeg i investicijskog održavanja za 71,40%, naime u prethodnoj godini vršila su razni popravci nastali uslijed potresa što je i dovelo do većih troškova po ovom rashodu.

**3237 – Intelektualne i osobne usluge**

 Povećanje rashoda u odnosu na prošlu godinu za 22,2% radi porasta cijena usluga te radi isplate plaća za pomoćnicu u nastavi u projektu Rukom pod ruku koja je u mirovini. Zbog nedostatka pomoćnika škola je bila primorana zaposliti umirovljenike koji ne mogu biti zaposlenici škole već se s njima morao sklopiti ugovor o djelu.

**3239 – Ostale usluge**

 Povećanje ovih rashoda u odnosu na prethodnu godinu za 187,5%, nastalo je zbog realizacije projekta Ruksak pun kulture. Svim učenicima prema ovom projektu osigurane su radionice i prehrana u Termama Topusko. Sredstva za realizaciju ovog projekta doznačila je Agencija za odgoj i obrazovanje i to u 2021. g. te su se ista sredstva prebacila kao višak u ovu godinu.

**3292 – Premije osiguranja**

 Značajno povećanje u odnosu na prethodnu godinu od 521,2% nastalo je iz više razloga. Ugovor o osiguranju škole i zaposlenih sklapa osnivač za sve svoje korisnike. Po uplati premija školi se dostavlja nalog za knjiženje istih troškova, a uplata je vidljiva preko izvoda škole. U prethodnoj godini dobili smo dokumentaciju za samo jednu premiju, a u ovoj godini u ožujku iz nepoznatih razloga dobili smo potrebnu dokumentaciju za zaostale premije, i uplata za iste izvršena je u ovoj godini. Znači, troškove od prethodne godine bili smo prisiljeni knjižiti u ovoj.

**3296 Troškovi sudskih postupaka**

 Povećanje ovih rashoda u odnosu na prethodnu godinu u iznosu od nastalo je zbog isplate troškova sudskih postupaka. Zaposlenici škole se tužili školu i dobili sudski spor te je škola bila dužna snositi parnične troškove. Sredstva za ove troškove doznačilo je Ministarstvo znanosti i obrazovanja.

**3299 – Ostali nespomenuti rashodi poslovanja**

 Povećanje rashoda od 123,6% u odnosu na prethodnu godinu također nastalo zbog realizacije raznih školskih projekata, pojedini troškovi nisu bili planirani ali su se sredstva za iste osigurala nastalim viškom iz prethodnih razdoblja.

**4227 – Uređaji, strojevi i oprema za ostale namjene**

 Ostvareno manje rashoda za 72% u odnosu na prethodnu godinu, a radi manje nabave.

**4241 – Knjige**

 Ostvareno manje rashoda po ovom kontu za 24,4% jer je nabavljeno manje udžbenika za učenike obzirom da je preporuka da se koriste udžbenici od prošlih godina.

**9221 - Višak prihoda i primitaka - preneseni**

 Višak prenesen u ovu godinu umanjen je za 897,07 kn, a radi se o povratu sredstava u državni proračun u sklopu projekta Shema školskog voća i povrća i mlijeka.

**Z006 i Z009 Prosječan broj zaposlenih kod korisnika na kraju i na početku izvještajnog razdoblja**

 Broj zaposlenih koji tereti troškove osnivača iznosi ukupno 18,5 od čega:

Produženi boravak – 3 učitelja na puno radno vrijeme, kuharica na 6 sati, spremačica na 4 sata

Pomoćnici u nastavi – 13 pomoćnika redovno zaposlenih, te jedna pomoćnica na ugovor o djelu obzirom da je umirovljenica i starija od 65 godina.

**Višak raspoloživ u slijedećem razdoblju prema izvorima financiranja**



**OBRAZAC: BILANCA**

B001 – Imovina

U ovoj godini u odnosu na prethodnu godinu obujam imovine se smanjio za 0,8% jer je iznos amortizacije viši nego je nabavljeno imovine niti je značajno uloženo u povećanje vrijednosti imovine u ovoj godini.

165 - Potraživanja za upravne i administrativne pristojbe, pristojbe po posebnim propisima i naknade

* Potraživanja se odnose na neuplaćene račune za produženi boravak i školsku kuhinju. Naplata će se izvršiti 2023. godini. Iznos potraživanja je manji u odnosu na prošlu godinu za 67,4%, zbog bolje naplate potraživanja.

169 - Ispravak vrijednosti potraživanja

* U ovoj godini izvršio se otpis potraživanja jer je ustanovljeno da je većina duga ili podmirena ili odlukom školskog odbora otpisana.

193 - Kontinuirani rashodi budućih razdoblja

* Rashodi za zaposlene – 911.478,69
* Režijski troškovi (struja, plin, voda, telefon, odvoz otpada) - 30.981,40 kn – odnosi se na račune za 12 mjeseci koji su pristigli u 2023. godini za 2022. g. a u planu nije planiran 13 rashod za navedene usluge.

Kako škola nema obaveza po osnovi sudskih sporova te obveza po višegodišnjim ugovorima nismo dužni voditi posebne bilješke propisane novim Pravilnikom o izvještavanju.

**996** - Izvanbilančni zapisi – Tuđa imovina dobivena na korištenje

U sklopu provedbe kurikularne reforme dobiveni tableti za učenike. Ministarstvo znanosti i obrazovanja još nije dostavilo dokument kojim bi škola navedenu opremu proknjižila kao vlastitu imovinu.

**OBRAZAC: PVRIO**

Smanjenje vrijednosti dugotrajne materijalne imovine u iznosu od 95,34kn. Rashod imovine na kojoj postoji financijska vrijednost.

**OBRAZAC: RAS-funkcijski**

**096 - Dodatne usluge u obrazovanju**

Školska kuhinja redovna i u sklopu produženog boravka.

U odnosu na prošlu godinu došlo je do povećanja rashoda po ovoj funkciji u iznosu od 36,1%, a radi povećanja cijena proizvoda na tržištu.

**OBRAZAC: OBVEZE**

**V009 – Stanje nedospjelih obveza na kraju izvještajnog razdoblja**

Obveze za zaposlene: 887.507,91

Obveze za materijalne rashode: 126.670,64

Ostale tekuće obveze: 98.746,20

Obveze za rashode poslovanje prema dobavljačima:



 Sisku, 30.01.2023.

 Zakonski predstavnik

 ----------------------------

 /Vesna Šebek/